กฟภ.ยืนยันเตรียมพร้อมเต็มที่ รับมือสถานการณ์พายุ “ปาบึก”พร้อมดูแลระบบการจ่ายกระแสไฟฟ้าให้มีความมั่นคงและปลอดภัย
ผู้ว่าการการไฟฟ้าส่วนภูมิภาค ประชุมศูนย์อำนวยการช่วยเหลือสนับสนุนกรณีเหตุการณ์ไม่ปกติ (ศอส.) พร้อมวีดีโอคอนเฟอร์เร้นส์ไปยังศูนย์ควบคุมการจ่ายไฟฟ้า (SCADA) ในพื้นที่ภาคใต้ เพื่อติดตามและเตรียมพร้อมรับสถานการณ์พายุ “ปาบึก” ยืนยันขณะนี้เตรียมความพร้อมในทุกด้านอย่างเต็มที่แล้ว       เมื่อช่วงเช้าที่ผ่านมา (4 ม.ค. 62) นายสมพงษ์ ปรีเปรม ผู้ว่าการการไฟฟ้าส่วนภูมิภาค เป็นประธานการประชุมศูนย์อำนวยการช่วยเหลือสนับสนุนกรณีเหตุการณ์ไม่ปกติ (ศอส.) ณ อาคารศูนย์สั่งการระบบไฟฟ้า สำนักงานใหญ่ PEA พร้อมวีดีโอคอนเฟอร์เร้นส์ไปยังศูนย์ควบคุมการจ่ายไฟฟ้า (SCADA) ในพื้นที่ภาคใต้ 3 แห่ง คือ จังหวัดเพชรบุรีนครศรีธรรมราช และสงขลา เพื่อติดตามและเตรียมพร้อมรับสถานการณ์พายุ “ปาบึก” ที่เคลื่อนตัวผ่านพื้นที่ภาคใต้    พร้อมกล่าวด้วยว่า ขณะนี้ PEA ได่เตรียมความพร้อมดูแลระบบการจ่ายกระแสไฟฟ้าให้มีความมั่นคงและปลอดภัยแก่ผู้ใช้ไฟ เตรียมความพร้อมในการแก้ไขกระแสไฟฟ้าขัดข้องและซ่อมแซมฟื้นฟูระบบจำหน่ายที่อาจได้รับความเสียหายจากอิทธิพลของพายุดังกล่าวอย่างเต็มที่ ทั้งเปิดศูนย์อำนวยการฯ ทั้งในส่วนกลางและในพื้นที่ภาคใต้ เพื่อบัญชาการเหตุการณ์ // พร้อมจัดเตรียมความพร้อมด้านทรัพยากรต่างๆ // เตรียมความพร้อมพัสดุสำรองฉุกเฉินสำหรับงานแก้กระแสไฟฟ้าขัดข้อง งานซ่อมในสถานีไฟฟ้า สายส่งและระบบจำหน่าย //จัดเตรียมความพร้อมเครื่องกำเนิดไฟฟ้าชนิดเคลื่อนที่ได้ (Mobile Generator) พร้อมน้ำมันเชื้อเพลิงที่มีอยู่ในพื้นที่ภาคใต้แล้ว เพื่อให้การสนับสนุนได้ทันที และที่มีอยู่ในภาคอื่นทั่วประเทศ พร้อมเคลื่อนย้ายไปสนับสนุนได้        อย่างไรก็ตาม ขอให้ประชาชนในพื้นที่เสี่ยงการเกิดพายุฝน หมั่นตรวจสอบอุปกรณ์ไฟฟ้าให้อยู่ในสภาพปกติ ทั้งนี้ ประชาชนสามารถติดต่อสอบถามรายละเอียดเพิ่มเติม ได้ที่สำนักงานการไฟฟ้าส่วนภูมิภาคในพื้นที่ Application PEA Smart Plus หรือที่สายด่วน 1129 PEA Call Center ตลอด 24 ชั่วโมง